ไฟแรง
เอ็กซิมแบงก์ หรือธนาคารเพื่อการส่งออกและนำเข้าแห่งประเทศไทย เป็นธนาคารรัฐก็จริง แต่บทบาทสำคัญมาก เพราะเป็นด่านแรกที่จะช่วยผู้ประกอบการส่งออกรายเล็กๆ ตั้งไข่ให้ได้
7 ก.ค. 2559

เอ็กซิมแบงก์ หรือธนาคารเพื่อการส่งออกและนำเข้าแห่งประเทศไทย เป็นธนาคารรัฐก็จริง แต่บทบาทสำคัญมาก เพราะเป็นด่านแรกที่จะช่วยผู้ประกอบการส่งออกรายเล็กๆ ตั้งไข่ให้ได้
ที่ผ่านมา เอ็กซิมแบงก์เงียบหายไปนาน เพราะมัวแต่เฟ้นเอ็มดีคนใหม่
พอได้ พิศิษฐ์ เสรีวิวัฒนา มา กิจกรรมของเอ็กซิมแบงก์ก็คึกคักทันตา เอ็มดีใหม่ไฟแรง ทำงานไม่ได้หยุด อาทิตย์หนึ่งทำงาน 7 วันเข้าไปแล้ว เช้าขึ้นมาก็เรียกฝ่ายต่างๆ เข้าพบสั่งงาน กว่าจะได้กลับบ้านก็เย็นย่ำ
เสาร์-อาทิตย์ก็ไปร่วมทั้งงานราษฎร์งานหลวง ผลักดันให้ผู้ประกอบการ โดยเฉพาะเอสเอ็มอีรู้จัก และมาใช้บริการที่ค่อนข้างครบวงจรของแบงก์
เพิ่งเริ่มทำงาน 1 มิ.ย.ที่ผ่านมา
แต่เหมือนลุยงานมาเป็นปีแล้ว!!